**HOTĂRÂREA ADUNĂRII GENERALE EXTRAORDINARE**

**A ACȚIONARILOR NOROFERT S.A.**

**NR. \_/23.06.2021**

La adunarea generală extraordinară a acționarilor NOROFERT S.A. (*Societatea*), cu sediul în București, str. Petrache Poenaru nr. 26, camera 8, sector 5, având CUI 12972762, înmatriculată în Registrul Comerțului sub nr. J40/4222/2000, întrunită la punctul de lucru al Societății din București, str. Justiției nr. 63, sector 4, prezidată de domnul Popescu Vlad Andrei, președintele consiliului de administrație, secretar fiind \_, au participat acționari reprezentând \_ din capitalul social, cvorumul fiind întrunit.

Asupra punctelor înscrise pe ordinea de zi, acționarii au hotărât cele de mai jos.

1. Au votat pentru/împotriva/s-au abținut cu privire la **aprobarea majorării capitalului social al Societății cu suma maximă de 3.429.576 RON**, din profitul de repartizat aferent anului 2020, prin emisiunea unui număr de 8.573.940 de acțiuni noi gratuite, fiecare cu o valoare nominală de 0,4 RON, în beneficiul tuturor acționarilor înregistrați în Registrul acționarilor ținut de Depozitarul Central S.A. la data de înregistrare. Repartizarea acțiunilor nou emise se va face după formula: o acțiune nou emisă pentru fiecare acțiune deținută.
2. Au votat pentru/împotriva/s-au abținut cu privire la **împuternicirea consiliului de administrație** să adopte orice decizie și să efectueze orice acte sau fapte care ar fi necesare, utile și/sau recomandabile pentru implementarea majorării de capital social de la punctul 1.
3. Au votat pentru/împotriva/s-au abținut cu privire la **aprobarea cumpărării unui număr de părți sociale reprezentând 100% din capitalul social al societății AGROPROD CEV S.R.L.**, cu sediul în Zimnicea, str. Zorilor nr. 21, jud. Teleorman, avand CUI RO18469094, înmatriculată în Registrului Comerțului sub nr. J34/155/2006, potrivit promisiunii bilaterale de cesiune părți sociale, certificată de avocat Bianca Banu sub nr. 28/05.03.2021, la prețul de 1.880.000 EUR.
4. Au votat pentru/împotriva/s-au abținut cu privire la **aprobarea dizolvării, lichidării și radierii societății NOROFERT ORGANICS S.R.L.**, cu sediul în București, str. Crinul de Pădure nr. 2, parter, cam. 3, bir. 4, bl. F2, sc. A, ap. 2, sector 6, având CUI 38131402, înmatriculată în Registrul Comerțului sub nr. J40/14744/2017, societate în care NOROFERT S.A. are o participație de 99%. Împuternicirea consiliului de administrație pentru stabilirea modalității și a procedurii pretabile, din punct de vedere economic și legal, pentru ducerea la îndeplinire a operațiunilor, care se vor realiza cel mai târziu în trimestrul 4 al anului 2021.
5. Au votat pentru/împotriva/s-au abținut cu privire la **ratificarea și aprobarea contractării creditului de investiții de 1.300.000 RON**, acordat de Banca Românească S.A. în cadrul programului IMM Invest, precum și aprobarea garantării, de Societate, a obligațiilor financiare rezultate ca urmare a contractării împrumutului cu ipoteca mobiliară asupra mijloacelor fixe existente în proprietatea acesteia, chiar dacă valoarea acestora depășește, pe durata unui exercițiu financiar, 20% din totalul activelor imobilizate, așa cum acestea au fost solicitate/agreate de bancă în vederea garantării împrumutului.
6. Au votat pentru/împotriva/s-au abținut cu privire la **aprobarea contractării de Societate, în calitate de debitor, a unor împrumuturi** (linii de credit, factoring, capital de lucru, leasing etc.), **de maximum 32.000.000 RON**, de la instituții bancare, instituții de credit și/sau alte instituții financiar bancare sau nebancare sau orice alte instituții permise de lege, precum și aprobarea garantării de Societate a obligațiilor financiare rezultate ca urmare a contractarii împrumuturilor, inclusiv prin instituirea de ipoteci mobiliare și/sau imobiliare asupra bunurilor Societății (imobile, mijloace fixe, creanțe, polițe de asigurare etc.), așa cum vor fi ele solicitate/agreate de entitățile creditoare în vederea acordării împrumuturilor. Împuternicirea consiliului de administrație în vederea negocierii cu puteri depline și contractării împrumuturilor în limita de îndatorare anterior menționată, precum și în vederea negocierii și acordării garanțiilor aferente împrumuturilor, așa cum vor fi ele solicitate/agreate de entitățile creditoare. Împuternicirea astfel acordată este valabilă și pentru încheierea oricăror acte adiționale de modificare și/sau suplimentare a împrumuturilor acordate.
7. Au votat pentru/împotriva/s-au abținut cu privire la **modificarea art. 13.2 din actul constitutiv**, ce va avea următorul cuprins: *Consiliul de administraţie veghează la respectarea Principiilor de guvernanță corporativă pentru AeRo*.
8. Au votat pentru/împotriva/s-au abținut cu privire la **modificarea art. 13.3 din actul constitutiv**, ce va avea următorul cuprins: *Membrii consiliului de administrație trebuie să aibă competențe complementare, experiență, cunoștințe și independență pentru a răspunde tuturor responsabilităților ce le revin. Consiliul trebuie sa dispună în mod operativ de informațiile necesare, într-o formă și de o calitate corespunzătoare, astfel încât să-și poată realiza sarcinile*.
9. Au votat pentru/împotriva/s-au abținut cu privire la **modificarea art. 13.15 din actul constitutiv**, ce va avea următorul cuprins: *Ședinţele Consiliului de Administraţie vor avea loc în mod obișnuit la sediul Societăţii sau în alt loc indicat în convocare, însă pot avea loc și prin intermediul mijloacelor de comunicare la distanță, cum ar fi teleconferinţă sau videoconferinţă (cu condiţia ca aceste mijloace de comunicare la distanţă să permită identificarea participanţilor, participarea lor efectivă la ședinţă și retransmiterea deliberărilor fără întrerupere) și se vor ţine în mod valid cu participarea majorității membrilor consiliului de administraţie. Deciziile consiliului de administraţie se vor adopta în mod valabil cu votul favorabil al majoritătii membrilor consiliului de administraţie prezenţi la ședinţă, cu excepţia alegerii președintelui consiliului de administraţie, caz în care deciziile sunt luate cu votul majorităţii membrilor consiliului de administraţie. Pentru claritate, în cazul în care la ședinţa consiliului de administraţie participă doar doi membri, deciziile nu pot fi luate decât cu vot unanim al membrilor prezenţi, cu excepția situației în care unul dintre membrii prezenți este președintele consiliului de administrație, caz în care, dacă nu există unanimitate, votul președintelui consiliului de administrație este decisiv. De asemenea, președintele consiliului de administraţie va avea un vot decisiv în cazul parităţii de voturi în luarea oricăror decizii ale consiliului de administraţie*.
10. Au votat pentru/împotriva/s-au abținut cu privire la **aprobarea**, pentru operațiunea de majorare de capital social, a **datei de înregistrare** (propunere: 07.09.2021), **ex-date** (propunere: 06.09.2021) **și a datei plății** (propunere: 08.09.2021).
11. Au votat pentru/împotriva/s-au abținut cu privire la **împuternicirea președintelui consiliului de administrație**, cu drept de substituire/delegare, în vederea semnării oricăror documente (inclusiv hotărârile AGEA și actul constitutiv modificat/actualizat al Societății) și întreprinderii oricăror formalități necesare, inclusiv reprezentarea Societății în fața oricăror autorități publice/persoane fizice/persoane juridice, pentru aducerea la îndeplinire a celor hotărâte de AGEA.

Data Președinte,

Secretar,